ՀԻՄՆԱՎՈՐՈՒՄ
«Տարածք հետ վերցնելու և ամրացնելու  մասին» Հայաստանի Հանրապետության կառավարության որոշման ընդունման անհրաժեշտության մասին
[bookmark: _GoBack] ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտե (այսուհետ՝ Կոմիտե) է դիմել ՀՀ քաղաքաշինության, տեխնիկական և հրդեհային անվտանգության տեսչական մարմինը (այսուհետ՝ Տեսչական մարմինը)՝ ՀՀ Արմավիրի մարզ, համայնք Արմավիր ք. Հանրապետության փողոց 6 վարչական շենք, 28 տարածք հասցեում գտնվող շենքի 2-րդ հարկից 65.03 քառ.մետր մակերեսով տարածքը վերջինիս ամրացնելու խնդրանքով։ 
Համաձայն Տեսչական մարմնի կողմից ներկայացված տեղեկատվության՝ Արմավիրի տարածքային բաժինը իր գործունեությունը իրականացնում է վերը նշված տարածքում առանց իրավական հիմնավորման, որի պատճառով հնարավոր չէ տնօրինել տարածքը պատշաճ ձևով։
Հիմք ընդունելով վերոգրյալը՝ Կոմիտեի կողմից մշակվել է «Տարածք հետ վերցնելու և ամրացնելու մասին» ՀՀ կառավարության որոշման նախագիծը։
 «Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:
ՀՀ կառավարության որոշման ընդունման կապակցությամբ այլ   իրավական ակտերում փոփոխություններ կատարելու անհրաժեշտությունը բացակայում է։   
	«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից։
